ଭୁଲିଆସିକୁଆଁ ମଣ୍ଡିରେ ୧୪ ଶହ ବସ୍ତା ଧାନ ପଡିଛିଃ ୭ ଦିନ ହେଲା ଚାଷୀ ଜଗିଛନ୍ତି\nନୂଆପଡା ଅଫିସ,୧୫ା୧ସରକାର ଚାଷ ଏବଂ ଚାଷୀଙ୍କୁ ଗୁରୁତ୍ୱ ଦେଉଥିବା କୁହୁଥିବାବେଳେ ନୂଆପଡା ଜିଲାରେ ଖରିଫ ରୁତୁର ଧାନକିଣା ବେଳେ ଯେତିକି ଅବ୍ୟବସ୍ଥା ଦେଖାଦେଉଛି ତାହା ସରକାରଙ୍କ ବାହାଦୂରକୁ ପଦାରେ ପକାଇଛି । ଜିଲାର ବିଭିନ୍ନ ମଣ୍ଡିରେ ମିଲର୍ସମାନଙ୍କ ଦାଦାଗିରି ଏବଂ ବିଭାଗୀୟ ଅଧିକାରୀମାନଙ୍କ ଉଦାସୀନତା ଯୋଗୁ ଚାଷୀମାନେ ନାହିଁ ନ ଥିବା ଅସୁବିଧାର ସମ୍ମୁଖୀନ ହେଉଛନ୍ତି । ନୂଆପଡ଼ା ଜିଲା ଖଡିଆଳ ବ୍ଲକ ଭୁଲିଆସିକୁଆଁ ମଣ୍ଡିକୁ ମିଲର୍ସମାନେ କଟନି ଛଟନି ଦାବି କରି ଆସୁ ନ ଥିବାବେଳେ ଆଜକୁ ୭ ଦିନ ହେବ ଚାଷୀାମାନେ ଦିନରାତି ଧାନବସ୍ତାକୁ ଜଗି ରହିଛନ୍ତି । ଅନ୍ୟପଟେ ହାତୀପଲ ଜଙ୍ଗଲ ତଳି ଅଞ୍ଚଳରେ ମାତି ରହିଥିବାରୁ ଲୋକେ ଆତଙ୍କିତ ହୋଇ ରହିଛନ୍ତି ।\nଭୁଲିଆସିକୁଆଁ ମଣ୍ଡିରେ ୧୪ ଶହ ବସ୍ତା ଧାନ ପଡିଛିଃ ୭ ଦିନ ହେଲା ଚାଷୀ ଜଗିଛନ୍ତି January 15th, 07:45 AM January 15th, 07:45 AM\nଖଡିଆଳ ବ୍ଲକ ଭୁଲିଆସିକୁଆଁ ଗ୍ରାମପଞ୍ଚାୟତ ଅଞ୍ଚଳ ସବୁବେଳେ ମରୁଡି ଗ୍ରସ୍ତ ହେଉଥିବାରୁ ଚାଷୀମାନଙ୍କ ମେରୁଦଣ୍ଡ ଭାଙ୍ଗିଗଲାଣି । ଏହି ବର୍ଷ ଚାଷ ଟିକକ ହୋଇଥିବାରୁ ଚାଷୀମାନେ ମୁଣ୍ଡର ଝାଳ ତୁଣ୍ଡରେ ଦେଇ ବିକ୍ରି କରି ଦ୍ୱିପଇସା ପାଇବାକୁ ଜଗି ରହିଥିଲେ । ହେଲେ ବର୍ତ୍ତମାନ ମିଲର୍ସ ଏବଂ ବିଭାଗୀୟ ଅଧିକାରୀଙ୍କ ମଧୁ ଚନ୍ଦ୍ରିକା ଯୋଗୁ ଚାଷୀ ହଇରାଣ ହେଉଛନ୍ତି । ଆଜକୁ ୭ ଦିନ ତଳେ ମୋଟ ୨୧ ଜଣ ଚାଷୀ ମଣ୍ଡିକୁ ଧାନ ଆଣିଥିଲେ ା ଚାଷୀମାନଙ୍କୁ ମିଲର୍ସ କୁଇଣ୍ଟାଲ ପିଛା ୫/୬ କି.ଗ୍ରା. କଟନି କରିବାକୁ କହିଥିଲେ । ଚାଷୀମାନେ ସେଥିରେ ରାଜି ନ ହେବାରୁ ମିଲର୍ସ ଆଉ ମଣ୍ଡିକୁ ଆସୁନାହାନ୍ତି ବୋଲି ଚାଷୀ ଭ୍ରମର ଭୋଇ, ମୋହନ ଭୋଇ, ବୀରବଲ ଶବର, ଖଗପତି ମେହେର, ଗୁପ୍ତେଶ୍ୱର ମେହେର ପ୍ରମୁଖ ଅଭିଯୋଗ କରିଛନ୍ତି । ଏପଟେ ଦିନ ପରେ ଦିନ ଗଡିଚାଲିଛି । ସେବା ସମବାୟ ସମ୍ପାଦକଙ୍କୁ କହିଲେ ମିଲର୍ସ ଆସୁନାହାନ୍ତି ଧାନ କାହାକୁ ବିକ୍ରି କରିବେ ବୋଲି କହୁଛନ୍ତି । ଚାଷୀମାନେ ବାର ଦୁଆର ହେଉଥିଲେ ହେଁ ଚାଷୀଙ୍କ କଥାକୁ କେହି ଶୁଣୁ ନ ଥିବାରୁ ପ୍ରଶାସନିକ ଅବ୍ୟବସ୍ଥାକୁ ପଦାରେ ପକାଇଦେଇଛି । ଅନ୍ୟପକ୍ଷେ ଗାଁ ମୁଣ୍ଡରୁ ଏକ କି.ମି. ଦୂରରେ ଜଙ୍ଗଲ ତଳି ଅଞ୍ଚଳରେ ଧାନ ମଣ୍ଡି ରହିଛି । ପଡୋଶୀ ବଲାଙ୍ଗୀର ଜିଲା ଅଞ୍ଚଳରୁ ଦୁଇ ଦିନତଳେ ଏକ ହାତୀ ପଲ ଆସିଛନ୍ତି । ନିକଟବର୍ତ୍ତି ଗାଁରେ ବହୁ ଚାଷ ସମ୍ପତି ନଷ୍ଟ କରିସାରିଲେଣି । ମଣ୍ଡିରେ ଚାଷୀମାନେ ପ୍ରଚଣ୍ଡ ଶୀତରେ ଉଜାଗର ରହୁଥିବାବେଳେ ହାତୀ ଭୟରେ ଆତଙ୍କିତ ରହିଥିବା ଚାଷୀମାନେ ପ୍ରକାଶ କରିଛନ୍ତି । ଏହା ଉପରେ ଜଲା ଯୋଗାଣ ଅଧିକାରୀ ଅଶୋକ କୁମାର ଦାସଙ୍କୁ ଯୋଗାଯୋଗ କରିବାରେ ଏହା ଉପରେ ସେ ତୁରନ୍ତ ଦୃଷ୍ଟି ଦେଉଛନ୍ତି । ଖୁବଶୀଘ୍ର ଏହାର ବିଚାର କରିବେ ବୋଲି କହିଛନ୍ତି ।
